钦定古今图书集成/明伦汇编/氏族典/第153卷 > 袁洪愈
## 钦定古今图书集成/明伦汇编/氏族典/第153卷 > 袁洪愈

按《明外史袁洪愈传》：“洪愈，字抑之，吴县人。举嘉靖二
十五年乡试第一。明年成进士，授中书舍人，擢礼科
给事中。劾检讨梁绍儒阿附权要，斥于外。绍儒，大学
士严嵩私人也。嵩属吏部尚书吴鹏，出为福建佥事，
历河南参议，山东提学副使，湖广参政，所在以清节
著。嵩败，召为南京太仆少卿，就迁太常。隆庆五年，以”
疾归。万历中起故官，迁南京工部右侍郎。进右都御
史，掌南院事，就改礼部尚书。万历十五年就改吏部。
引年乞休，加太子少保致仕。卒，年七十四。赠太子太
保，谥“安节。”子一鹗，以荫官治中，𫗴粥不继以死。